



Povodom 20. novembra, Međunarodnog dana dječijih prava i 30. rođendana Konvencije o pravima djeteta, Institucija zaštitnika ljudskih prava i sloboda Crne Gore sa međunarodnom organizacijom Save the Children raspisuje

**NAGRADNI KONKURS**

na temu

**Dižem glas za MOJE pravo!!!**

Pozivamo timove djevojčica i dječaka iz cijele Crne Gore, starosti **od 6 do 18 godina**, da se prijave i učestvuju u obilježavanju ovog važnog jubileja, dajući svoj glas i mišljenje o problemima sa kojima se susreću u svojim zajednicama i širem okruženju.

Nagradnim konkursom, zainteresovani timovi pozivaju se da osmisle **kampanju za društvene medije** i da na kreativan i inovativan način prikažu svoje viđenje na koji način se sprovodi ili krši neko, za njih značajno i, za ovu priliku odabrano, dječije pravo.

Na konkursu mogu učestvovati grupe dječaka i djevojčica, **kao predstavnici svojih škola, institucija ili drugih organizacija** koje rade sa djecom.

U skladu sa interesima učesnika, kampanja **može sadržati fotografije, audio i video radove, literarne i likovne radove ili biti kombinacija svega navedenog**!

Neophodno je da kampanja sadrži elemente:

- Cilj kampanje

- Kratak opis kampanje

- Naziv kampanje i #hashtag

Konkurs će biti **otvoren od 16. septembra do 31. oktobra 2019. godine**. Tri ustanove/organizacije čije kampanje budu izabrane kao najbolje će biti nagrađene nagradom po vlastitom izboru za potrebe unapređenja aktivnosti rada s djecom, u sklopu raspoloživih sredstava.

U žiriju za odabir najboljih radova biće, osim stručnog, uključen i glasovi Zlatnih savjetnika Ombudsmana-djece. Najbolje tri kampanje će dobiti i stručnu podršku za realizaciju kampanje u potpunosti.

Slanjem radova na Nagradni konkurs, učesnici daju saglasnost za eventualno korištenje istih u okviru **šire** **kampanje** koja će, povodom obilježavanja 30. godišnjice Konvencije biti sprovedena putem medija i društvenih mreža a za cilj će imati podizanje svijesti o važnosti poštovanja prava djeteta u Crnoj Gori.

Dostavljeni radovi moraju sadržavati **naziv institucije/organizacije/škole, adresu i kontakt informacije, te kratak opis grupe djece koja je radila na dostavljenom radu (starosna i rodna struktura),** , te sa naznakom ‘ZA NAGRADNI KONKURS’, mogu biti dostavljeni, na adresu:

* INSTITUCIJA ZAŠTITNIKA LJUDSKIH PRAVA I SLOBODA CRNE GORE

Ul. Svetlane Kane Radević br.3 , Podgorica

djeca@ombudsman.co.me